text: Musikalsk afslutningsevent på 1864-arrangement
  12 februar 2014 kl. 10.56
  Der er kongelig deltagelse, når 150-årsdagen for stormen på Dybbøl 1864 markeres i Sønderborg.
  Den afsluttende event finder sted i Alsion i Sønderborg fredag 18. april og overværes af Prins Joachim og Prinsesse Marie.
  Foruden Sønderjyllands Symfoniorkester optræder bl.a. sangeren Annika Aakjær, operasangerne David Danholt og Palle Knudsen, Schleswig-Holsteinisches Sinfonieorchester, Art Ensemble Syd, Slesvigs Musikkorps og Sønderjysk Pigekor.
  - Sønderjyllands Symfoniorkester er regionens absolut største kulturinstitution, og derfor har vi et naturligt ansvar for at løfte markeringen af 150-året for stormen på Dybbøl, siger musikchef for Sønderjyllands Symfoniorkester, Rasmus Adrian.
  Publikum inviteres med på en kunstnerisk rejse gennem historien, hvor 2014 skildres gennem begivenhederne i 1864 fortalt med bl.a. musik, foto, video, og poesi.
  Læs mere om 1864-begivenhederne på nedenstående link.
  TV SYDs markering af 150 året for slaget ved Dybbøl
  